### Beslutning

Forslaget blev på byrådsmødet den 22. juni 2021 henvist til Magistraten med henblik på at indgå i budgetdrøftelserne for 2022.

**Budgetforslag fra KF**

Ved den seneste budgetforhandlinger blev det besluttet, at der som et led i at skabe mere lighed i sundhed skal skabes et plejetilbud til socialt udsatte. Der er gennem det seneste år været flere modeller i spil, både samarbejde med civilsamfundsorganisationer, etablering i midlertidige lokaler og etablering af et nyt kommunalt plejehjem. Alle løsninger kræver finansiering.

Også udsatterådet peger på at behovet for et plejehjem for plejekrævende misbrugere. Fra udsatterådet har vi fået følgende:

"Behovet for et plejehjem blev drøftet ifm. budgetforhandlingerne og har i øvrigt været på bordet igennem de seneste år. Der er tale om plejehjemskrævende aktive misbrugere som har behov for og krav på et pleje- og omsorgstilbud, som egentlig burde gives inden for rammerne af kommunens almindelige tilbud til mennesker med pleje- og omsorgsbehov som følge af funktionsnedsættelse. Imidlertid passer denne målgruppe ikke ind i den almindelige plejesektor.

Andre kommuner har sådanne tilbud fx Randers og Silkeborg og forvaltningen har både regnet på behovet i en by af [adresse] størrelse og vurderet forskellige modeller herunder samarbejde med civilsamfundsorganisationerne. [adresse] har velegnede lokaliteter i pavillonerne ved KH (til de skal rives ned).

Konkret vil et tilbud skulle samtænkes med det eksisterende PitStop omsorgstilbud til hjemløse. En realistisk Erfaringerne fra andre tilsvarende tilbud er, at det giver et meget mere værdigt liv for den enkelte, at det fremmer en heling af relationerne med de pårørende og at misbruget falder med deraf følgende forbedret livskvalitet. Årlig driftramme, dvs uden etableringsomkostninger anslås til omkring 5-7 mill. kr."

Det indstilles at

* Der afsættes midler til at vi kan tage det næste skridt til et plejetilbud for byens socialt udsatte. Et tilbud der både har en sundhedsfaglig og socialfaglig tilbud.

Stillet at Solvej Skov på vegne af den konservative byrådsgruppe.

### Sagens forløb

22-06-2021 [adresse] Byråd
Forslaget blev på byrådsmødet den 22. juni 2021 henvist til Magistraten med henblik på at indgå i budgetdrøftelserne for 2022.